
                           GRAD ZAGREB

GRADSKA ČETVRT TREŠNJEVKA - SJEVER

                    Vijeće Mjesnog odbora 

                                 Ciglenica

KLASA: 026-02/21-002/1203
URBROJ: 251-06-11-1602-21-3
Zagreb, 3. kolovoza 2021.
Z A P I S N I K

s  3. sjednice Vijeća Mjesnog odbora Ciglenica, održane 3. kolovoza 2021. s početkom u 18.00 sati, u prostoru Mjesne samouprave Ciglenica, Selska cesta 44.
Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek, 
Nenazočni članovi Vijeća: Siniša Bijelić, Krešimir Pintarić
Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 5 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje zapisnik s 2. sjednice na verifikaciju. Otvara raspravu. Zaključuje raspravu. Budući da nije bilo primjedaba na zapisnik, daje isti na verifikaciju.

Vijeće Mjesnog odbora Ciglenica JEDNOGLASNO prihvaća tekst zapisnika s 2. sjednice. 
Predsjednica Maja Šćukanec predlaže i daje na glasovanje slijedeći:

DNEVNI RED
1. Prijedlog zaključka o pravnom statusu školskog igrališta,  Zagorska ulica 16

2. Prijedlog zaključka za postavljanje prometnog ogledala na raskrižju Zagorske ulice sa Bistranskom ulicom

3. Prijedlog zaključka za postavljanje koševa za miješani i pseći otpad na području Mjesnog odbora Ciglenica

4. Prijedlog zaključka o davanju ovlasti predsjednici Vijeća Mjesnog odbora za donošenje odluka o jednokratnom korištenju prostora mjesne samouprave

5. Prijedlog zaključka o izmještanju spremnika za papir na raskrižju Rozganske sa Stubičkom ulicom

6. Prijedlog zaključka o obnovi horizontalne signalizacije na području Mjesnog odbora Ciglenica, prioritetno pješačkih prijelaza u blizini škole i vrtića

7. Prijedlog zaključka za davanje mišljenja sukladno članku 86. Statuta Grada Zagreba na : - Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

8. Prijedlog zaključka za davanje mišljenja sukladno članku 86. Statuta Grada Zagreba na : - Prijedlog Odluke o izmjenama i dopunama Odluke o davanju u zakup i na drugo korištenje površina javne namjene

9. Pitanja, prijedlozi i obavijesti
koji je prihvaćen JEDNOGLASNO 
Ad 1. Prijedlog zaključka o pravnom statusu igrališta između Srednje škole Centra za odgoj i obrazovanje i Škole za balet i ritmiku, Zagorska ulica 16
Predsjednica izvješćuje o materijalima. Ravnateljica Srednje škole Centra za odgoj i obrazovanje gđa. Đana Baftiri uputila je dopis Mjesnom odboru  Ciglenica u lipnju 2020. godine s molbom  za žurnu sanaciju igrališta koje je postalo nesigurno za korištenje zbog stanja u kojem se nalazi. Dopis je proslijeđen na Vijeće gradske četvrti Trešnjevka - sjever u prošlom mandatu. 
Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 2. Prijedlog zaključka za postavljanje prometnog ogledala na križanju Zagorske ulice sa Bistranskom ulicom
Predsjednica izvješćuje o materijalima. Osobna vozila koja se  iz Bistranske ulice uključuju u promet na glavnu prometnicu, Zagorsku ulicu, ne vide automobile koji dolaze iz smjera istoka, zbog parkiranih automobila na  nogostupu na Zagorskoj ulici. Zadnjih nekoliko godina na tom raskrižju dogodilo se nekoliko prometnih nesreća sa većom materijalnom štetom. Dodatni problem je i neprilagođena brzina vožnje, osobito u večernjim satima.

Predsjednica otvara raspravu. U raspravi sudjeluju svi prisutni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 3. Prijedlog zaključka za postavljanje koševa za miješani otpad i pseći otpad na području Mjesnog odbora Ciglenica
Predsjednica izvješćuje o materijalima. Građani se žale da na Mjesnom odboru Ciglenica nema dovoljno koševa za miješani i pseći otpad, dok ih na nekim dijelovima kvarta uopće nema. 
U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 4. Prijedlog zaključka o davanju ovlasti predsjednici Vijeća Mjesnog odbora za donošenje odlukao jednokratnom korištenju prostora mjesne samouprave

Predsjednica izvješćuje o materijalima. Otvara raspravu. U raspravi sudjeluju svi prisutni članovi Vijeća. Zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 5. Prijedlog zaključka o izmještanju spremnika za papir na raskrižju  Rozganske sa  Stubičkom ulicom

Predsjednica izvješćuje o materijalima. Zbog lokacije postavljenog spremnika za papir smanjena je vidljivost vozačima koji izlaze iz Rozganske ulice na Stubičku ulicu.
Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 6. Prijedlog zaključka o obnovi horizontalne signalizacije na području Mjesnog odbora Ciglenica, prioritetno pješačkih prijelaza u blizini škole i vrtića
Predsjednica izvješćuje o materijalima. Na području Mjesnog odbora Ciglenica potrebno je obnoviti horizontalnu signalizaciju  s obzirom da više nije ili je slabo vidljiva,te su ugroženi pješaci, ponajviše djeca na putu do škole, vrtića, pedijatra, te starija populacija građana.

Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK
 (u privitku)
Ad 7.  Prijedlog zaključka za davanje mišljenja sukladno članku 86. Statuta Grada Zagreba na : -   Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
Predsjednica izvješćuje o materijalima. Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica 4 glasa ZA i 1 glasom PROTIV donosi 

ZAKLJUČAK
 (u privitku)
Ad 8. Prijedlog zaključka za davanje mišljenja sukladno članku 86. Statuta Grada Zagreba na : - Prijedlog Odluke o izmjenama i dopunama Odluke o davanju u zakup i na drugo korištenje površina javne namjene

Predsjednica izvješćuje o materijalima. Otvara raspravu. U raspravi sudjeluju svi prisutni članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

ZAKLJUČAK

 (u privitku)
Ad 9. Pitanja, prijedlozi i obavijesti
Predsjednica Vijeća Mjesnog odbora Ciglenica Maja Šćukanec obavijestila je vijećnike o zahtjevima građana:

· Ivanečka ulica: obrezivanje niskog  raslinja koje ponovo zarasta  dijelove Ivanečke ulice,

· Selska cesta 34: uvođenje ekoloških oblika javne rasvjete i na području Mjesnog odbora Ciglenica,

· Zagorska ulica 46 i 48: postavljanje prometnog ogledala zbog ugroze u prometu koju rade dva kontejnera za plastiku i papir postavljeni na nogostupu. Stanari navedene zgrade zbog kontejnera ne vide izaći na glavnu prometnicu Zagorsku ulicu, a iz Čistoće, d.o.o. odgovorili su na upit stanara da kontejneri moraju ostati na lokaciji,

· Stubička ulica: parkiranje na nogostupu iako je zabrana parkiranja na snazi. S obzirom da prijašnje rješenje kojim je ulica postala jednosmjerna nije odgovaralo većini stanovnika, predlaže se da se uz jednu stranu ceste postave zaštitni stupići koji bi onemogućili parkiranje i omogućili sigurno kretanje pješaka,

· Zlatarska ulica: postavljanju stupića duž ulice zbog konstantnog nepropisnog parkiranja vozila na nogostupu, uređenje javne zelene površine u vlasništvu grada Zagreba kraj zgrade Zlatarska 18,

· ucrtavanje biciklističke staze na kolniku na potezu Zagorske ulice od Tomislavove ulice do Krapinske ulice.

Potpredsjednica vijeća Marina Bilić Babić predlaže da se na raskrižju Stubičke i Klanječke ulice na sjevernoj strani Klanječke ulice, ugao kod pumpe za vodu, ponovno postavi prometni znak zabrane parkiranja, koji je tamo stajao, ali je prije nekoliko mjeseci devastiran.

Sjednica Vijeća završila je u 19.10 sati.

Predsjednica Vijeća Mjesnog odbora     Ciglenica

                                                                                                        Maja Šćukanec, v. r.
